stanford-oval/wikipedia huggingface dataset:
מרדכי חיים סלאנים
ביוגרפיה

נולד בעיר קרינקי, לרב יהודה לייב קסטלניץ ולמרים ליפשע בתו של הרב מרדכי חיים (אחיו של האדמו"ר רבי אברהם וינברג הראשון). בשנת תרל"ו, בגיל 8, עלה עם אביו לארץ ישראל. רבו הראשון היה רבי דוד מלובין, תלמידו של האדמו"ר רבי שמואל מקאמינקא, שנפטר בתרנ"ב.
בשנת תר"ס נסע לסלונים לאדמו"ר רבי שמואל וינברג, ושהה שם כשנתיים. בנסיעה זו ביקר גם אצל רבי דוד משה פרידמן, האדמו"ר מטשורטקוב.
התגורר תקופה ארוכה בצפת, שם ייסד את ישיבת אשל אברהם, על שם רבי אברהם דוב מאווריטש. בין תלמידיו היה רבי משה קלירס, לימים גיסו ורבה של טבריה. בשנת תר"ע עבר לגור בטבריה, לצד גיסו, שם כיהן כדיין. בשנת תרצ"ז עקר לירושלים.
בשואה נרצח הרבי מסלונים, רבי שלמה דוד יהושע וינברג. חסידי סלונים ציפו שר' מוטל ייקח את התפקיד על שכמו, אך הוא סירב לכך עד שנת תש"י, 1950, אז הסכים לקבל עליו את עול ההנהגה, בתנאי שלא יכנוהו רבי או אדמו"ר. מסופר שכאשר בא לפניו אברך ואמר בהכנעה: "רבי", הצביע ר' מוטל על הרמב"ם הפתוח לפניו ואמר "הוא הרבי, אני רק הגבאי". כשהוציא לאור קונטרסו "מאמר מרדכי" – כשנה לאחר הכתרתו – הורה למדפיס לכתוב בשער: "מי שקורא לי רבי או אדמו"ר, איני מוחל לו בזה ובבא". המדפיס עבר על הוראתו והשמיט את הדברים.
בחורף תשי"ג נפל למשכב. נפטר בי"ב בטבת תשי"ד ונטמן בחלקת הרבנים בהר המנוחות.
משפחתו

נשא את בתו של אליעזר כ"ץ. לבני הזוג נולדו עשרה ילדים, שמונה מהם נפטרו בגיל צעיר בשל רעב ומגפות. לאחר פטירתה נישא בשנית לחווה (אלמנתו בזיווג שני של הרב נחום רגוזניצקי) ולזקנותו נולד לו בנו יהודה לייב סלאנים.
גיסו הוא רבי משה קלירס. נינו הוא מאיר קראוס.
משנתו

הדגיש בקרב חסידיו את הצורך להרבות בלימוד הרמב"ם, "כיון שהוא מסובב בכל דיני התורה" וכן בלימוד הטור "שבו כל דברי התוספות והרא"ש אביו, ודברי כל המחברים שקדמוהו".
בשנות מגוריו בטבריה ביטל את הילולת התנא רבי מאיר בעל הנס הנחגגת בי"ד באייר, בנימוק של פגיעה בגדרי הצניעות. מנע יחד עם גיסו רבי משה קלירס מהמוסדות החרדיים בעיר לעבור לשליטת המזרחי.
כתב בהסכמתו לקונטרס הראשון, בית אברהם, בשנת תשי"א: "בשם הקאברינער זי"ע: שכל חבורה בישראל יש להם שער בשמים והשער שלנו הוא אמונה ושפלות, אך השפלות צריך להיות לפני הקב"ה, ולא ח"ו לפני הסט"א, המתגברת ביותר בזמנים הללו שנגדם צריך להיות כאריות ונמרים".
ספריו

מאמר מרדכי – קונטרס אמרות צדיקים וסיפורים שהדפיס בעצמו בניסן תשי"א.
סיפורי מרן הרמ"ח - הרב פנחס קופילוביץ (חתנו של רבי אברהם וינברג).
מאמר מרדכי (ב' כרכים) – בהוצאת נכדו ישראל זאב סלאנים, ירושלים תשס"ב.
משולחן הרמ"ח - סימני תרי"ג מצוות וסיפורים מכתבי תלמידו ר' אהרן יוסף ריזל.
מתלמידיו הבולטים

האדמו"ר רבי אברהם וינברג, ה"ברכת אברהם" מסלונים.
הרב אהרן יוסף לוריא.
הרב יצחק מתתיהו לוריא.
הרב מנחם מנדל וועג.
רבי נפתלי צבי הלברשטאם האדמו"ר מבאבוב.
אחיינו, רבי ישראל שמעון קסטלניץ.
הרב יחיאל פישל אייזנבך ראש ישיבת שער השמים.
הרב יעקב מאיר שכטר ראש מוסדות קרן אור.
רבי שמואל אהרן לידר.
לקריאה נוספת

חיים יוסף דוד וינברג, מזקנים אתבונן (סיפורי ואמרות אחיינו הרב ישראל שמעון קסטלניץ), ירושלים.
אברהם מרדכי וינשטוק, מאמר "משיירי כנסת הגדולה", המבשר-תורני, י' בטבת תשע"ד.
הערות שוליים

↑  כך חתם באיגרותיו, וכך נכתב על קברו. בקטלוג הספרייה הלאומית, שם המשפחה העיקרי הוא קסטלניץ, ראו פה.
↑  מאמר מרדכי, סלאנים ישראל זאב, חלק א' תולדותיהם של צדיקים עמוד 24
↑  מאמר מרדכי, סלאנים ישראל זאב, חלק א' עמוד קעו
1 2  מאמר מרדכי, סלאנים ישראל זאב, חלק א' תולדותיהם של צדיקים עמוד 17
| --- | --- |
בקרת זהויות :  NLI: 987007306987605171  LCCN: nr91045158  VIAF: 88359091   WorldCat (עם VIAF): 88359091
גביע האלופות (צרפת)

| --- | --- |


 ענף:  כדורגל
 תאריך ייסוד:  1949
 ארגון מפעיל:  התאחדות הכדורגל הצרפתית
 מספר מתמודדים:  2
 מדינות משתתפות:  צרפת צרפת
 זוכה:  פריז סן-ז'רמן
 הכי הרבה זכיות:  פריז סן-ז'רמן (12)
 www.lfp.fr/tropheeChampions
 
גביע "האלופות" הצרפתי (בצרפתית: Trophée des Champions) הוא גביע כדורגל צרפתי, שנוסד בשנת 1949 ומנוהל על ידי התאחדות הכדורגל הצרפתית. הטורניר מכונה גם הסופר-קאפ הצרפתי. התחרות בשמה הנוכחי החלה להתקיים רק משנת 1995 אך מתכונת זו קיימת משנת 1949.
הגביע משוחק בכל קיץ בפתיחת העונה והוא בן סיבוב אחד בלבד ושתי קבוצות משתתפות בלבד.
הטורניר מפגיש את הקבוצה שזכתה בעונה שלפני בליגה הצרפתית ואת הקבוצה שזכתה בעונה שלפני בגביע הצרפתי, בעבר שוחק בשיטת בית-חוץ וכיום נערך משחק גמר יחיד כאשר מיקום התחרות משתנה משנה לשנה ונודד גם למדינות אחרות.
250pxהאצטדיון האולימפי במונטריאול שם נערך משחק הגמר בשנת 2009
המהדורה האחרונה עד עתה של הטורניר היא מהדורת 2020 שנערכה בשנת 2021 לאחר דחייה עקב מגפת הקורונה, ובו זכתה פריז סן-ז'רמן לאחר ניצחון 2-1 על אולימפיק מרסיי, ובכך השלימה זכייה שמינית ברציפות בתואר. כמו כן, פריז סן-ז'רמן מובילה את דירוג הזכיות בטורניר עם עשר זכיות.
את שמו הנוכחי "גביע האלופות הצרפתי" קיבל בשנת 1995. במהדורה הראשונה של הטורניר תחת השם החדש זכתה פריז סן-ז'רמן שניצחה את נאנט.
ב-1 באוגוסט 2021 התקיים גביע האלופות הצרפתי באצטדיון בלומפילד בתל אביב, בו ניצחה ליל 1–0 את פריז סן ז'רמן.
גם בשנה שלאחר מכן נערך המשחק בתל אביב, בו ניצחה פריז סן ז'רמן 0-4 את נאנט.
זכיות לפי קבוצה

| קבוצה | זכיות | הפסדים |
| --- | --- | --- |
| פריז סן-ז'רמן | 12 | 5 |
| אולימפיק ליון | 8 | 4 |
| סטאד ריימס | 5 | 1 |
| סנט אטיין | 5 | 1 |
מונקו: 4
| נאנט | 3 | 5 |
| בורדו | 3 | 4 |
אולימפיק מרסיי: 3
| ניס | 1 | 3 |
| סטאד רן | 1 | 2 |
| ליל | 1 | 2 |
סדאן: 1
| בסטיה | 1 | 0 |
הערות שוליים

↑  הן כאן: ליל ופ.ס.ז' נחתו בישראל, באתר ישראל היום, 31 באוגוסט 2021
↑  "Palmares". Ligue de Football Professionnel. נבדק ב-11 ביולי  2010. {{cite news}}:  (עזרה)
↑  הכרעה  בדו־קרב בעיטות עונשין טרם התקבלה. מונקו  זכתה באמצעות הגרלה.
↑  בהיעדר  אמצעי הכרעה, לא הוכרז מנצח למשחק. שתי הקבוצות חלקו את התואר.
↑  המשחק  התקיים בינואר 1996.
↑  המשחק  התקיים בינואר 2021.
↑  המשחק  התקיים בדלתיים סגורות, עקב מגפת הקורונה בצרפת.
| כדורגל בצרפת צרפת |
| --- | --- | --- |
| ניהול | התאחדות הכדורגל הצרפתית • קבוצות • אצטדיונים • תחרויות |  |
| תחרויות ליגה | ליגה 1 • ליגה 2 • לאומית • ליגות חובבים • ליגות אזוריות • מבנה הליגות |  |
| תחרויות גביע | הגביע הצרפתי • גביע הליגה הצרפתית • גביע האלופות |  |
| נבחרות | הנבחרת הלאומית • הנבחרת הצעירה • נבחרת הנשים |  |
מוסקרון (כדורגל)

רויאל אקסל מוסקרון (בשפת המקור: "Royal Excel Mouscron"; בראשי תיבות: REM), המוכר גם כ-מוסקרון ("Mouscron"), הוא מועדון כדורגל מקצועני מהעיר מוסקרון (אנ') שבבלגיה. המועדון הוקם בשם "רויאל מוסקרון-פרוולץ" (Royal Mouscron-Péruwelz), באביב 2010, כתוצאה מאיחוד של מועדון מהעיר פרוולץ (Péruwelz) עם מועדון "רויאל אקסלסיור" (Royal Excelsior) שפשט את הרגל. בקיץ 2016 המועדון העביר את בסיסו לעיר מוסקרון ושינה את שמו לשמו הנוכחי.
בעונת 2013/2014 בה ניצח במשחקי הפלייאוף על הזכות לשחק בליגה הראשונה. אחד מבעלי הקבוצה הוא פיני זהבי, סוכן שחקנים ישראלי.
מטרופולין (אלבום)

מטרופולין הוא אלבום הבכורה של הפרויקט המוזיקלי שהפיק עופר מאירי, מטרופולין, שיצא בשנת 2005. בפרויקט משתתפים אמנים ישראלים רבים בשילוב נגינות מלודיות, סינתיסייזרים וכלי מיתר.
הפקה

"מטרופולין" מורכב מ-13 קטעים "שנכתבו בעיר של מהר, סיפוקים מידיים, מהגרים וחיים בעתיד לא ברור", כהגדרת הקומוניקט של האלבום. באלבום שרים שורה של אמנים מוכרים כדוגמת דנה ברגר, אפרת גוש ורוני אלטר, וכן מאירי עצמו. ההפקה המוזיקלית של האלבום משלבת בין רוק לצ'ילאאוט וטריפ הופ, והציג צלילים אשר טרם נשמעו בסצנת המוזיקה העברית.
בסוף 2005 יצא האלבום במהדורה עם שני שירים נוספים - עיבוד מחודש לשיר "מלאכים", וגרסת כיסוי לשירו של שלום חנוך "בלי לומר מילה", אותו חידשה הלהקה לכבוד מצעד הפזמונים השנתי של גלגלצ.
בפברואר 2006 זכה האלבום בתואר "אלבום השנה" בטקס פרסי עמ"י של ערוץ 24. מהאלבום נמכרו כ-30,000 עותקים.
רשימת רצועות

| שיר | אורך | מילים | לחן | עיבוד | סולנים |
| --- | --- | --- | --- | --- | --- |
| מטרופולין | 02:56 | ללא | עופר מאירי | עופר מאירי |  |
| חזירים | 04:38 | ארז ברזוליק ועופר מאירי | עופר מאירי | עופר מאירי | ברק גביזון ועופר מאירי |
| לא אומרת כלום | 03:52 | ארז ברזוליק ועופר מאירי | עופר מאירי | עופר מאירי | שרונה נסטוביץ' |
| מלאכים (הסתה) | 05:05 | עופר מאירי | ברק גביזון ועופר מאירי | עופר מאירי | אפרת גוש, ברק גביזון ועופר מאירי |
| כתמים בשמש | 03:58 | עופר מאירי | עופר מאירי | עופר מאירי ותומר לנזינגר | קרן מלכה ומאיה מאירי |
| איזה עתיד | 03:25 | ארז ברזוליק ועופר מאירי | עופר מאירי | עופר מאירי | עופר מאירי ואפרת גוש |
| פינה | 01:09 | ללא | עופר מאירי | עופר מאירי |  |
| לישון בלי לחלום | 03:37 | ארז ברזוליק ועופר מאירי | עופר מאירי | עופר מאירי | דנה ברגר ורוני אלטר |
| יפן | 06:04 | ברק גביזון, יזהר הר לב ועופר מאירי | ברק גביזון ועופר מאירי | עופר מאירי | אפרת גוש וברק גביזון |
| כל דבר | 01:45 | עופר מאירי | עופר מאירי | עופר מאירי | קרני פוסטל |
| הנהג | 03:21 | ארז ברזוליק ועופר מאירי | עופר מאירי | עופר מאירי ותומר לנזינגר | עופר מאירי ואפרת גוש |
| תוך דקה | 03:30 | ארז ברזוליק ועופר מאירי | עופר מאירי | עופר מאירי | אמילי קרפל |
| תעצמי עיניים | 05:02 | ארז ברזוליק ועופר מאירי | עופר מאירי | עופר מאירי | עופר מאירי ואפרת גוש |
| מלאכים mix | 05:39 | עופר מאירי | עופר מאירי וברק גביזון | עופר מאירי ותומר לנצינגר | אפרת גוש, ברק גביזון ועופר מאירי |
| בלי לומר מילה | 03:52 | שלום חנוך | שלום חנוך | עופר מאירי | אפרת גוש וברק גביזון  |
עיר של אש שמיימית

| --- | --- |

 מידע כללי
 מאת:  קסנדרה קלייר 
 שפת המקור:  אנגלית 
 סוגה:  רומן 
 מקום התרחשות:  ניו יורק 
 הוצאה
 הוצאה:  סיימון אנד שוסטר 
 תאריך הוצאה:  27 במאי 2014 
 סדרה
 ספר קודם:  עיר של נשמות אבודות 
 
עיר של אש שמיימית הוא הספר השישי בסדרת בני הנפילים מאת קסנדרה קלייר. הספר פורסם ב-27 במאי 2014. הספר עוקב שוב אחר הרפתקאותיה של ציידת הצללים המתבגרת, קליירי פריי, ובעלי בריתה בהתמודדות מול אחיה סבסטיאן מורגנשטרן ובעלי בריתו ציידי הצללים האפלים.
הספר מתחבר לסדרות מכשירי התופת ו- מיומנויות אפלות בכך שהגיבורות הראשיות שלהן, טסה גריי ואמה קראסטיירס, מופיעות כדמויות משנה ומחברות בין העולמות.
הספר תורגם לעברית על ידי דוד חנוך ויצא לאור בהוצאת גרף ב-2021. חלקים מהספר הוטמעו בסדרה ציידי הצללים.
עלילה

ציידי צללים של מכון לוס אנג'לס מתכנסים כדי לדון בסכנה של צבא של ציידי הצללים האפלים כאשר הצבא, בראשות סבסטיאן מורגנשטרן, אורב למכון, הופך כמה ציידי צללים לאפלים וחוטף את מארק בלקתורן, ומשאיר את חמשת אחיו למחצה של מארק ואמה קארסטיירס לברוח לאליקנטה.
מריס לייטווד מודיעה למכון בניו יורק שמתקיימת ישיבת חירום באליקנטה כדי לדון במתקפה על חמישה מכונים ברחבי העולם. קליירי פריי עוזבת בחוסר רצון את סיימון לואיס כדי שיישמר על ידי מאיה רוברטס וג'ורדן קייל למען ביטחונו. אף על פי כן, סיימון נחטף על ידי מורין בראון ועוזריה בכדי להתחתן איתו, רפאל סנטיאגו משחרר אותו ועוזר לו להגיע לאליקנטה. לביינתים ה"פרייטור לופוס", אחוות אנשי הזאב, מותקפת על ידי סבסטיאן ומנהיגיה מתים, מאיה נלחמת על תפקיד מנהיגת השבט וזוכה בו, לאחר מכן היא פוגשת את מורין וחותמת איתה על הסכם שלום והיא מסבירה למורין שהיא צריכה לטעם מדמה כדי לחתום על ההסכם, מורין נושכת אותה ומתה מפני שמאיה הזריקה לעצמה מים קדושים המוסכנים לערפדים, במקומה לילי צ'ן הפכת למנהיגת הלהקה.
באליקנטה, קליירי בוחרת לקבל את מורשת ה"מורגנשטרן" שלה היא לוקחת את החרב "אוספורוס" לחרבה האישי, החרב היא התאומה של הפאספרוס החרב של סבסטיאן.
מלכת הפיות, כעת בעלת ברית של סבסטיאן, שולחת את מליורן לבקש מנציגי שוכני התחתיות במועצה להצטרף אליהם; כשהם מסרבים, הוא מביא אותם לאדום, ממלכת השדים וכולא אותם שם, בהמשך הוא מכריח את רפאל מנהיג הערפדים להרוג את מגנוס, כשזה מסרב סבסטיאן הורג את רפאל בעצמו.
ג'ייס הרונדיל נפצע במהלך קרב והאש השמיימית שבו בוערת ושורפת את האח זכריה מהאחים השתקנים שחוזר לדמותו בת התמותה – ג'ם קרייסטרייס. סבסטיאן מציב אולטימטום למסדר להסגיר לידו את ג'ייס וקליירי. קליירי, ג'ייס, סיימון איזבל ואלק לייטווד, מאלצים את מלכת הפיות לשלוח אותם לאדום. כשהיא מתעמתת עם סבסטיאן, קליירי מעמידה פנים שהיא מסכימה לשלוט לצידו, אבל אז דוקרת אותו עם האוספרוס שחוזק באמצעות רונה ששאבה את כל האש שמיימית מג'ייס לתוך החרב, הדקירה מחזירה אותו למצב ללא דם שדים – האח שיכל להיות לה – ג'ונתן מורגנשטרן, ברגעיו האחרונים הוא הורס את גביע התופת ומשמיד את צבא הציידי צללים שהקים.
בכדי לצאת מאדום, מגנוס מזמן את אביו אשמדאי, המציע להם יציאה בתמורה לחיי האלמוות של מגנוס. סיימון מציע אפשרות קלה יותר: האלמוות שלו והזיכרונות מעולם הצללים.
המסדר מעניש את הפיות, אלק ומגנוס מתפייסים וחוזרים להיות זוג, קליירי מפזרת את האפר של ג'ונתן באגם לין ומתאבלת על סיימון.
מספר חודשים לאחר מכן, ג'וסלין ולוק עורכים את חתונתם, בהשתתפות קהל רב המורכב מציידי צללים ושוכני תחתיות כאחד.
סיימון זוכר חלקים מעולם הצללים את מערכת היחסים שלו עם איזבל ועוד מספר פרטים.
קבלה וביקורת

עיר של אש השמימית קיבלה בדרך כלל ביקורות מעורבות עד חיוביות. Common Sense Media (אנ') כינתה את הספר 'מתנה מרגשת' והעניקה לספר דירוג של ארבע מתוך חמש.
Booklist (אנ') נתנה ביקורת חיובית שבה נאמר "הספר מבטיח להשאיר את המעריצים מכורים שוב." אנטרטיינמנט ויקלי נתן ביקורת חיובית וכתב כי "מעט דברים בחיים מספקים יותר מאשר הסוף הטוב המיוחל, וזה בדיוק מה שקלייר מספקת."
קירקוס ראוויוס (אנ') העניק לספר ביקורת מעורבת, וקבע כי "שלל חוטי הסיפור הקסומים, החברתיים והרומנטיים של שתי סדרות ותשעה ספרים מסתיימים מבלי לקיים את ההבטחה הסגולה של הסדרה", כתב הסקול ליבררי ג'ורנל (אנ') קבע גם כי "מעריצי הסדרה כנראה יהיו מרוצים מהמסקנה".
"הגרדיאן" כינה את הספר 'סוף מושלם' וקבע כי, "אני לא יודע מה עוד לומר מלבד שהספר הוא סיום מושלם לסדרה... הוא אחד הספרים האלה שאתה מחזיק בלב שלך הרבה אחרי הסוף."
משתמשי Goodreads בחרו בספר לפרס Goodreads Choice בקטגוריית ספר הפנטזיה והמדע הבדיוני הטובים ביותר לצעירים ב-2014.
הערות שוליים

↑  Bond, Gwenda (יולי 2012). "City of Lost Souls (review)". Locus Online. נבדק ב-19 באוגוסט 2014. {{cite journal}}:  (עזרה)
↑  Truitt, Brian. "Cover reveal of Cassandra Clare's 'City of Lost Souls'". USA Today. נבדק ב-19 באוגוסט 2014. {{cite web}}:  (עזרה)
↑  "See the trailer for 'City of Lost Souls' by Cassandra Clare -- EXCLUSIVE". Entertainment Weekly. נבדק ב-19 באוגוסט 2014. {{cite web}}:  (עזרה)
↑  מהסדרה מכשירי התופת
↑  "City of Heavenly Fire: The Mortal Instruments, Book 6 - Book Review". www.commonsensemedia.org. 2014-06-17. נבדק ב-2019-12-10.
1 2 3 4  "Praise: City of Heavenly Fire". Shadowhunters. נבדק ב-2019-12-10.
| סדרת בני הנפילים מאת קסנדרה קלייר |
| --- | --- | --- |
| בני הנפילים | עיר של עצמות • עיר של אפר • עיר של זכוכית • עיר של מלאכים נופלים • עיר של נשמות אבודות • עיר של אש שמיימית |  |
| מיומנויות אפלות | גבירת חצות • אדון הצללים • מלכת האוויר והחושך |  |
| מכשירי התופת | מלאך מכני • נסיך מכני • נסיכה מכנית |  |
| קללות קדמוניות | מגילות הכשף האדומות • מלכודת הספר הלבן |  |
| the last hours cassandra clare | Chain of Gold • Chain of Iron • Chain of Thorns |  |
| ספרים נוספים | The Bane Chronicles • Tales from the Shadowhunter Academy • Ghosts of the Shadow Market |  |
| שונות |  בני הנפילים: עיר של עצמות (סרט) • ציידי הצללים |  |
סרטוריט

| --- | --- |
גביש סרטוריט שממדיו 4 על 5 מ"מ במסת אם של דולומיט סוכרי. אתר: מחצבת לנגנבאך (Lengenbach) בפלד (Feld) עמק בינן (Binn) קנטון ואלה בשווייץ. גודל: 4.8 על 3.1 על 2.7 ס"מ
גביש סרטוריט שממדיו 4 על 5 מ"מ במסת אם של דולומיט סוכרי. אתר: מחצבת לנגנבאך (Lengenbach) בפלד (Feld) עמק בינן (Binn) קנטון ואלה בשווייץ. גודל: 4.8 על 3.1 על 2.7 ס"מ
 תכונות המינרל
 הרכב כימי:  PbAs2S4
 מערך קריסטלוגרפי:  מונוקליני
 צורת הגביש:  הגבישים פריזמתיים מחטיים המסתיימים בכיפה שלעיתים קרובות היא חלולה, כשפאותיהם מקווקווים באופן בולט, עד 10 ס"מ, כמו כן במקבצים חסרי צורה או גרגריים.
 צבע:  אפור פלדה עד שחור
 ברק:  מתכתי
 שקיפות:  אטום
 פצילות:  טובה בכיוון אחד ({100})
 שבירה:  דמוית קונכייה
 קשיות:  3 בסולם מוס
 משקל סגולי:  5.1
 שרטוט:  חום כהה
 מידע נוסף:  קיימים גבישים תאומים על {001}
 מינרלים נלווים:  דולומיט, גלנה, פיריט, ריאלגר, רתיט ובאומהאוטריט
סרטוריט הוא מינרל סולפידי נדיר מאוד המכיל עופרת וארסן בגוון אפור שחור.
תכונות > הרכב כימי וקריסטלוגרפיה

נוסחת המבנה הכימי של הסרטוריט היא PbAs2S4
הסרטוריט מתגבש במערכת המונוקלינית, חבורת סימטריות נקודתית "מונוקלינית רגילה"  2/m\ , וחבורת סימטריות מרחבית " \mathrm {P} 2_{1}/\mathrm {n} \,\!". הפרמטרים של תא היחידה הם: Å‏a=19.62‏, b=7.89‏ ו-c=4.19.‏
תכונות > תכונות פיזיקליות

הגבישים פריזמתיים מחטיים שאורכם עד 10 ס"מ, המסתיימים בכיפה שלעיתים קרובות היא חלולה, כשפאותיהם מקווקווים באופן בולט. מקבצים עלעליים של גבישים נפוצים לעיתים קרובות בשל תופעת גבישים תאומים נפוצה על {100}. את העלעלים ניתן לראות בחתך שנעשה בגביש מלוטש כשהם מכופפים. לסרטוריט יש פצילות טובה בכיוון אחד ({100}). הקשיות של המינרל נמוכה, 3 בסולם מוס, ומשקלו הסגולי הממוצע 5.1 גרם לסמ"ק.
תכונות > תכונות אופטיות

אופטית המינרל הוא אנאיזוטרופי חלש. גבישי הסרטוריט אטומים, צבעם אפור פלדה חיוור עד שחור. גוון המינרל בחתך שעבר ליטוש הוא לבן טהור, כשלעיתים רחוקות יש השתקפויות פנימיות בגוון אדום עמוק. הברק של הסרטוריט הוא מתכתי, והשרטוט של גבישיו בגוון אדום חום. הסרטוריט ניחן בפליאוכרואיזם (עד כמה משתנה צבע המינרל בהתאם לזווית בה מסתכלים בו) חלש באוויר, אבל תכונה זו מתחזקת בנפט.
גילוי ומקור השם

הגאולוג והמינרלוג הגרמני וולפגנג סרטוריוס פון ואלטרסהאוזן (1879-1806) מאוניברסיטת גטינגן תיאר ב-1855 לראשונה את המינרל מדגימה ממחצבת לנגנבאך (Lengenbach) בפלד (Feld) בינטל (Binntal - עמק בין) בקנטון ואלה שבדרום-מערב שווייץ. ב-1866 קרא המינרלוג האמריקני ג'יימס דווייט דיינה למינרל על שמו של ואלטרסהאוזן.
שימושים

לסרטוריט יש ערך לאספני מינרלים בלבד.
מקור ותפוצה

הסרטוריט נוצר כתוצאה של מתגובה של תמיסות הידרותרמיות עשיר בארסן עם המינרל גלנה (PbS). במחצבת לנגנבאך שבה נתגלה המינרל גרמה תופעה זו להיווצרות סדרה של מינרלים נדירים מאוד שבהם ריכוז הארסן הולך ועולה החל במינרל ג'ורדניט (Pb14(As,Sb)6S23) וכלה בסרטוריט המצוי בדרך כלל בתוך דולומיט.
הסרטוריט הוא מינרל נדיר ומצוי במספר מעט של מקומות בעולם ובהם מחצבת לנגנבאך (Lengenbach) בפלד (Feld) בינטל (Binntal - עמק בין) בקנטון ואלה שבדרום-מערב שווייץ (מקום בו נתגלה לראשונה) שבה זהו הסולפיד הנפוץ ביותר; בסרו רדונדו (Cerro Redondo) בפרובינציה חוחוי בארגנטינה; בנאגיבורסוני (Nagybörzsöny) בהונגריה; במחצבת השיש פיטאונה (Pitone) סמוך לסראווצה (Seravezza) בטוסקנה שבאיטליה; בטאקארדה (Takarada) ביפן; ובפאולר (Fowler) במדינת ניו יורק, שבארצות הברית.
הערות שוליים

↑  פרויקט rruff
↑  פרויקט rruff
↑  James Dwight Dana, A System of Mineralogy
↑  לרשימה המלאה ניתן להיעזר באתר Mindat.‏
עיר של נשמות אבודות

| --- | --- |

 מידע כללי
 מאת:  קסנדרה קלייר 
 שפת המקור:  אנגלית 
 סוגה:  רומן 
 מקום התרחשות:  ניו יורק 
 הוצאה
 הוצאה:  סיימון אנד שוסטר 
 תאריך הוצאה:  8 במאי 2012 
 סדרה
 ספר קודם:  עיר של מלאכים נופלים 
 הספר הבא:  עיר של אש שמיימית 
 
עיר של נשמות האבודות הוא הספר החמישי בסדרת בני הנפילים מאת קסנדרה קלייר. הספר יצא ב-8 במאי 2012, ואחריו יצא הספר השישי והאחרון בסדרה, עיר של אש שמימית ב-2014.
הספר תורגם לעברית על ידי ענבל שגיב-נקדימון ויצא לאור בהוצאת גרף ב-2016.
חלקים מהספר הוטמעו בסדרה ציידי הצללים.
עלילה

הספר נפתח עם חזרתו של סיימון הביתה, שם הוא מגלה שיש הרבה סמלים דתיים המונעים ממנו את הכניסה לבית, אמו נעלה את הבית וטענה שהוא רצח את סיימון "אמיתי". בהמשך הוא שומע מקליירי שג'ייס נעדר ואינו ניתן לאיתור. קליירי ושאר חברי הקבוצה משיגים את תמיכת מלכת הפיות, אך בתמורה הם צריכים להשיג ולמסור לה שתי טבעות ממלאכת פיות שיאפשרו לעונדי הטבעת קשר טלפתי. נואשת, קליירי מסכימה לתנאים ותוך כדי חיפוש אחר הטבעות בספריית צייד צללים, היא מגלה את ג'ייס נכנס לספרייה ומדבר בצורה ידידותית עם סבסטיאן מה שמבלבל את קליירי שחשבה שסבטיאן חטף אותו.
באותו לילה קליירי מתעוררת ומוצאת את ג'ייס שוכב איתה במיטה, ומבקש ממנה לבוא איתו. זמן קצר לאחר מכן, סבסטיאן נכנס לחדר, לאחר דקה ג'וסלין (אמה של קליירי) מגלה אותו, ומעירה אותו לוק וביחד הם תוקפים אותו. לאחר שסבסטיאן דוקר את לוק בגב השניים עוזבים, אבל מבטיחים לחזור בשביל קליירי. בסופו של דבר היא מחליטה להצטרף לשניהם כמרגלת תוך כדי שימוש בטבעות הפיות כדי לתקשר עם סיימון.
במהלך הזמן הזה קליירי מבינה שג'ייס קשור לסבסטיאן (על ידי רונה) ואינו בעל מחשבה עצמאית, לאחר שג'ייס נדקר ברונת הקשר הוא מצליח להסביר לקליירי שסבסטיאן מתכנן להשתמש בדמה של לילית כדי ליצור צבא של ציידי צללים אפלים באמצעות גביע תמותה חדש ולהקים לעצמו מסדר, בהמשך הוא מבקש מקליירי להרוג אותו, לאחר לילה הוא חוזר לשליטת סבסטיאן. בינתיים, סיימון וחבריו מזמנים את רזיאל, שנותן לסיימון חרב שמיימית בשם תהילה אבל במחיר האות קין של סיימון, החרב מסוגלת לחסל רק את הרוע שבבן אדם.
בהמשך טבעת הפיות של קלירי נעלמת והיא מגלה אותו אצל סבסטיאן, היא מצליחה להזהיר את סיימון על רוב התוכנית של סבסטיאן ואומרת לו להגיע לבארן, אבל נתפסת באמצע הדרך על ידי סבסטיאן ונאלצת להרוס את טבעת הפיות. לאחר מכן השניים נלחמים וסבסטיאן ללא הצלחה מנסה לנשק את קליירי אך לא מצליח, בהמשך הם הולכים לבארן, שם מקים סבטיאן צבא של ציידי צללים אפלים, סיימון נותן את החרב של רזיאל לקליירי, שבה היא משתמשת כדי להרוג את סבטיאן, אך היא לא מצליחה להגיע לסבסטיאן, במקום זה קליירי דוקרת את ג'ייס, מתוך אמונה שזה לא יהרוג אותו אלא רק יישאב את הרשע שבו. ג'ייס נשרף, מה שגורם לאחרים להאמין שהוא מת.
סבסטיאן נמלט מהקרב, ורוב ציידי הצללים האפלים שלו מתים. ג'ייס מתגלה כחי ונלקח חזרה לבית חולים של המכון. כשסוף סוף מותר לקליירי לבקר את ג'ייס, היא לומדת שהדקירה שלו מ"תהילה" מילאה אותו ב"אש שמימית", שתשרוף כל דבר שהוא נוגע בו בכל פעם שהוא מקבל פרץ אדרנלין.
בסוף הספר מגנוס נפרד מאלק מכיוון שאלק דן עם קמיל על דרך לשלול את אלמוותו של מגנוס, נסער, אלק יוצא להרוג את קמיל אך מגלה את מורין, שמספרת לו שהיא הרגה את קמיל כדי להשיג מנהיגות על שבט הערפדים.
קבלה וביקורת

הביקורת הייתה מעורבת. Kirkus Reviews כתב ביקורת מעורבת עבור City of Lost Souls, וכתב שהקטעים המתמקדים בסיפור קליירי "מתמקדים בארון הבגדים שלה במקום בפיתוח הדמות שלה" ובמקביל ציינו ש"מעריצי הסדרה ימצאו את הספר תענוג גותי ונוץ אך בלתי מאתגר Manila Bulletin היה חיובי יותר וציין שהספר השתפר בהרבה מהספר הקודם (עיר של מלאכים הנופלים) אך עדיין מורגש ש"בבסיסו עלילת הספר היא שוב חידוש של שלושת הספרים הראשונים ב"כלי התמותה "- ההבדל היחיד הוא שהיסודות העל-טבעיים התהפכו."  כתב סקירה קצרה על הספר וכתב "יותר סדרה של תקריות מאשר סיפור מלא, ההנאה העיקרית של הספר היא לעקוב אחר ההרפתקאות המתמשכות של הדמויות המוכרות הללו".
הערות שוליים

↑  Bond, Gwenda (יולי 2012). "City of Lost Souls (review)". Locus Online. נבדק ב-19 באוגוסט 2014. {{cite journal}}:  (עזרה)
↑  Truitt, Brian. "Cover reveal of Cassandra Clare's 'City of Lost Souls'". USA Today. נבדק ב-19 באוגוסט 2014. {{cite web}}:  (עזרה)
↑  "See the trailer for 'City of Lost Souls' by Cassandra Clare -- EXCLUSIVE". Entertainment Weekly. נבדק ב-19 באוגוסט 2014. {{cite web}}:  (עזרה)
↑  "City of Lost Souls: The Mortal Instruments, Book 5 (review)". Commonsensemedia. נבדק ב-19 באוגוסט 2014. {{cite web}}:  (עזרה)
↑  "City of Lost Souls (review)". Kirkus Reviews. נבדק ב-19 באוגוסט 2014. {{cite web}}:  (עזרה)
↑  "A Far More Entertaining Read". Manila Bulletin (subscription required). 6 ביולי 2012. נבדק ב-19 באוגוסט 2014. {{cite news}}:  (עזרה)
↑  Bennett - Zendzian, Amy (Spring 2013). "Clare, Cassandra: City of Lost Souls (review)". Horn Book Guide. 24 (1): 91. נבדק ב-19 באוגוסט 2014. {{cite journal}}:  (עזרה)
| סדרת בני הנפילים מאת קסנדרה קלייר |
| --- | --- | --- |
| בני הנפילים | עיר של עצמות • עיר של אפר • עיר של זכוכית • עיר של מלאכים נופלים • עיר של נשמות אבודות • עיר של אש שמיימית |  |
| מיומנויות אפלות | גבירת חצות • אדון הצללים • מלכת האוויר והחושך |  |
| מכשירי התופת | מלאך מכני • נסיך מכני • נסיכה מכנית |  |
| קללות קדמוניות | מגילות הכשף האדומות • מלכודת הספר הלבן |  |
| the last hours cassandra clare | Chain of Gold • Chain of Iron • Chain of Thorns |  |
| ספרים נוספים | The Bane Chronicles • Tales from the Shadowhunter Academy • Ghosts of the Shadow Market |  |
| שונות |  בני הנפילים: עיר של עצמות (סרט) • ציידי הצללים |  |
פרסונה

פרסונה (ברבים: פרסונות) הוא מונח המתאר אימוץ אסטרטגי של הצגת דמות עם דימוי עצמי מסוים, בתפקיד חברתי, או כדמות דמיונית, באופן המדומה ל-״מסכה״ שהאדם עוטה לשם האופן בו הוא מציג את עצמו בציבור.
אטימולוגיה

מקור המילה הוא מהשפה הלטינית, שמשמעותה במקור היא מסכה תיאטרלית והיא מתוארכת לתחילתה של הציוויליזציה הלטינית. המילה הלטינית נגזרת מהמילה האטרוסקית "phersu," שהיא בעלת אותה משמעות, והיוונית: πρόσωπον. האטימולוגיה זהה למילה "אדם" (person), או למילה "פרסון" בצרפתית. אטימולוגים לטיניים מסבירים שמקור השם של המילה מגיע מ"per/sonare" - מילה המתארת את "המסכה שדרכה (per) מהדהד את הקול (של השחקן)". משמעות המונח בתקופה הרומית האחרונה השתנתה למשמעות של "דמות" בהצגת תיאטרון או בבית משפט, וזאת מתוך הנחה שבתחומים אלו אדם יכול לייצג מגוון תפקידים שונים ודמויות שונות.
בסוציולוגיה

התחום התפתח כתחום אקדמי על ידי חוקרי תקשורת ומדיה: המונח "פרסונה" נדון על ידי הסוציולוגים רוברט פארק וארווינג גופמן בשנות החמישים, והוא מדבר על הבניית תפיסת תפקידו של האדם, ועל החיבור בין התפיסה הפנימית שלו את עצמו אל מול הדרך בה הוא מציג את עצמו בעולם החיצוני.